stanford-oval/wikipedia huggingface dataset:
האח הגדול (תוכנית טלוויזיה)
הערות שוליים

↑   רוגל אלפר, ערוץ 26 הוא מכשיר עינויים, ואחרי עשר דקות רצופות בו מודים ברצח, באתר הארץ, 30 בדצמבר 2015
↑  פרשת הכדורים הפסיכיאטריים: "האח הגדול" יפצה את נפגעי התוכנית בכ-2 מיליון שקל, באתר כלכליסט, 7 בפברואר 2013
↑  "בית האח הגדול הוא כמו כלא", באתר ‏מאקו‏, 23 בנובמבר 2008
↑  האח הגדול - סיור בבית, באתר mako
↑  Big Brother Australia 2005 - Day 72 - Uncut Live #9 - YouTube, YouTube
↑  Big Brother Australia 2005 - Day 51 - Uncut Live #6, YouTube
↑  Big Brother Australia 2005 - Day 51 - Uncut Live #6, YouTube
↑  Big Brother Australia 2005 - Day 72 - Uncut Live #9, YouTube
↑  האח הגדול בריטניה שוב משדר עירום, באתר ‏מאקו‏, 9 באוגוסט 2016
↑  הסקס ב"האח הגדול" עולה שלב, באתר ‏מאקו‏, 14 ביוני 2016
↑  בלי צנזורה: זה מה שקורה באח הגדול גרמניה, באתר ‏מאקו‏, 31 באוגוסט 2015
↑  האח הגדול גרמניה מציג: מקלחות ללא צנזורה, באתר ‏מאקו‏, 14 באוגוסט 2013
↑  Claudia Colucci Big Brother Brasil, YouTube
↑  ויקטוריה אירולג'י מארגנטינה מתקלחת בעירום, באתר עומרי חיון
↑  Big Brother Denmark 2013 Naked Or Nominated 5, YouTube
↑  Big Brother Denmark 2013 Naked Or Nominated 2, YouTube
↑  "עירום באח הגדול: זה קורה גם בפינלנד". mako. 2013-01-20. נבדק ב-2017-01-02.
↑  VELIKI BRAT 2016 - 2015 (2015-10-10), VELIKI BRAT UZIVO - 38.DAN*00:50 - 02:00 18+, נבדק ב-2017-01-02
↑  blaze btahristov (2015-09-06), Veliki brat 2015 Goran masira Stefani ..., נבדק ב-2017-01-02
↑  "הכול מותר: זה מה שקורה באח הגדול שוודיה". mako. 2015-10-22. נבדק ב-2017-03-23.
↑  Adam Starkey for Metro.co.uk, People are campaigning for Celebrity Big Brother to be axed because of the sex, Metro, ‏2016-08-11
| --- | --- |
בקרת זהויות :  NLI: 987007549515105171  GND: 4599258-7  LCCN: sh2007001213 
גרסאות האח הגדול על פי מדינות:
  גרסה מקומית לתוכנית
  משתתפת ב'האח הגדול אפריקה
  משתתפת בהאח הגדול אנגולה ומוזמביק; כמו כן, משתתפת בהאח הגדול אפריקה
  גרסה מקומית לתוכנית; כמו כן, משתתפת בהאח הגדול אפריקה
  משתתפת בהאח הגדול: ארצות ערב
  משתתפת בהאח הגדול פסיפיקו (אמריקה הדרומית)
  גרסה מקומית לתוכנית; כמו כן, משתתפת בהאח הגדול פסיפיקו (אמריקה הדרומית)
  משתתפת בהאח הגדול - המדינות הסלאביות (Veliki Brat)
  גרסה מקומית לתוכנית; כמו כן, משתתפת בהאח הגדול סקנדינביה
המכון להיסטוריה של תרבות חומרית

המכון להיסטוריה של תרבות חומרית של האקדמיה הרוסית למדעים (ברוסית: Институ́т исто́рии материа́льной культу́ры Российской Академии наук, בראשי תיבות ИИМК РАН) הוא מוסד מחקר ממלכתי במסגרת האקדמיה הרוסית למדעים, הנחשב למכון העתיק ביותר ברוסיה שעוסק במחקר ארכאולוגי, יורשו של הוועדה הארכאולוגית הקיסרית הפטרבורגית. במתכונתו הנוכחית המכון הוקם בשנת 1937.
היסטוריה

המכון הוקם מתוך הוועדה הארכאולוגית הקיסרית, שנוצרה בשנת 1859 ולאחר המהפכה הפכה לוועדה הארכאולוגית הרוסית בשנת 1918.
המכון הוקם בשנת 1991 על בסיס סניף לנינגרד של המכון לארכאולוגיה של האקדמיה למדעים של ברית המועצות (LOIA). במכון חמש מחלקות: ארכאולוגיה סלבית-פינית, ארכאולוגיה של מרכז אסיה והקווקז, היסטוריה של תרבות קדומה, ארכאולוגיה פלאוליתית. ישנן מעבדות הפועלות בתחום טכנולוגיות ניסיוניות וארכאולוגיות.
דווייט הווארד

דווייט דייוויד הווארד (באנגלית: Dwight David Howard; נולד ב-8 בדצמבר 1985 באטלנטה, ג'ורג'יה) הוא כדורסלן אמריקאי המשחק ב"טייוואן לאופארדז" מהליגה הטייוואנית, בעמדת הסנטר. שיחק בעבר בנבחרת ארצות הברית. נחשב בשיאו לאחד משחקני ההגנה הטובים ב-NBA.
לאחר קריירת תיכונים מצוינת, החליט הווארד לדלג על המכללה ונרשם לדראפט ה-NBA לשנת 2004, שם נבחר במקום הראשון על ידי אורלנדו מג'יק. במהלך הקריירה ב-NBA זכה בתארים אישיים רבים, ביניהם שלוש זכיות בתואר שחקן ההגנה של העונה, שבע בחירות למשחק האולסטאר, שבע בחירות לאחת מחמישיות העונה וחמש בחירות לאחת מחמישיות ההגנה של העונה. כמו כן, הוביל את אורלנדו לשלוש זכיות באליפות הבית הדרום מזרחי (2008, 2009, 2010) ולהופעה בגמר ה-NBA בשנת 2009. בעונת 2019/2020 זכה באליפות ה-NBA, כשחקן לוס אנג'לס לייקרס.
בשנת 2006 החל לשחק במדי נבחרת ארצות הברית, עימה זכה במדליית הארד באליפות העולם 2006 ובמדליית הזהב באולימפיאדת בייג'ינג 2008.
ביוגרפיה

דווייט הווארד, אשר ידוע כנוצרי אדוק עוד מימי נעוריו, נולד באטלנטה, ג'ורג'יה שבארצות הברית למשפחה ספורטיבית במיוחד. אביו, דווייט הווארד האב הוא מנהל אקדמיית דרום-מערב אטלנטה כריסטיאן, אקדמיה פרטית עם אחד מתיכוני הכדורסל הטובים במדינה, בעוד שאמו, שריל הווארד שיחקה בצעירותה בקבוצת כדורסל הנשים של מכללת מוריס בראון. הוא החל לשחק כדורסל בגיל תשע ובכיתה ח' אף הצהיר כי בכוונתו להיבחר בבחירה הראשונה בדראפט ה-NBA יום אחד. למרות גופו הגבוה והרחב, היה הווארד מהיר ואתלטי מספיק כדי לשחק גם בעמדות הגארד.
הווארד נבחר לקבוצת הכדורסל של אקדמיית דרום-מערב אטלנטה כריסטיאן, ובסופן של ארבע השנים במדיה, אשר ברובן שיחק בעמדת הפאוור פורוורד, היו לו ממוצעים של 16.6 נקודות, 13.4 ריבאונדים ו-6.3 חסימות למשחק (בסה"כ הוא שיחק ב-129 משחקים בארבע שנותיו שם). בעונתו האחרונה באקדמיה, עונת 2003/2004, הוא הוביל את אטלנטה לזכייה באליפות הליגה המחוזית, כאשר בסופה היו לו ממוצעים של 25 נקודות, 18 ריבאונדים, 8 חסימות ו-3.5 אסיסטים למשחק. בעונה זו התפרסם הווארד כשחקן התיכונים הטוב ביותר בארצות הברית. הוא זכה בכל התארים האישיים האפשריים לשחקן תיכונים, ביניהם פרס שחקן השנה בתיכונים על שם ג'יימס נייסמית'.
קריירה ב-NBA > אורלנדו מג'יק > השנים הראשונות

לאחר סיום לימודיו, הודיע הווארד כי הוא מוותר על המכללה ונרשם לדראפט ה-NBA לשנת 2004. החלטה זו קיבל בהשראת קווין גארנט, אשר היה בעיניו מודל לחיקוי והערצה ועשה את אותו הדבר בשנת 1995. בדראפט עצמו נבחר בבחירה הראשונה, כאשר הוא מקדים את כוכב המכללות, אמקה אוקפור. הוא ביקש ללבוש את חולצה מספר 12, מכיוון שהייתה היפוך של המספר 21, מספר חולצתו של קווין גארנט בזמן ששיחק במינסוטה טימברוולבס.
הווארד הצטרף לסגל השחקנים החלש של אורלנדו, אשר בעונה שלפני בחירתו השיגה 21 ניצחונות בלבד. נוסף על כך, איבדה הקבוצה באותו הקיץ את השחקן המוביל שלה בארבע העונות האחרונות, טרייסי מקגריידי. למרות זאת, הווארד הותיר רושם מיידי כאשר סיים את עונת הרוקי שלו עם ממוצעי "דאבל דאבל" של 12 נקודות ו-10 ריבאונדים למשחק ובכך שבר מספר שיאי NBA. הוא הפך לשחקן הצעיר בהיסטוריה שקובע ממוצעי "דאבל דאבל" בעונה סדירה ולצעיר ביותר שמוריד למעלה מ-10 ריבאונדים בממוצע בעונה. עוד בעונה זו הפך גם לצעיר בהיסטוריית הליגה שמוריד 20 ריבאונדים במשחק אחד, לצעיר ביותר שמשיג "דאבל דאבל" ולשחקן התיכונים הראשון ששותף בכל 82 משחקיה של קבוצתו במהלך עונת הרוקי שלו. בעקבות יכולתו המצוינת והישגיו המרשימים, נבחר לחמישיית הרוקיז של העונה וסיים שלישי בבחירות לרוקי השנה, אחרי אמקה אוקפור ובן גורדון.
במהלך פגרת הקיץ של 2005, הוסיף הווארד (20 פאונדים=7 ק"ג) של שרירים למשקלו, מה שהפך אותו למאסיבי ביותר. מאמן אורלנדו בריאן היל, שטיפח את כוכב העבר של הקבוצה, שאקיל אוניל, החליט להעביר את הווארד לעמדת הסנטר. בזכות מהלך זה, הווארד השתפר במיוחד במשחק הפוסט-אפ ובמשחק ההגנה שלו. בתחילת עונת 2005/2006 הציג יכולת טובה במיוחד ואף רשם הישג נדיר כאשר קלע 21 נקודות והוריד 20 ריבאונדים במשחק הבית נגד שארלוט בובקאטס והפך לשחקן הצעיר בהיסטוריה שמשיג למעלה מ-20 נקודות ו-20 ריבאונדים במשחק אחד. הוא נבחר להשתתף במשחק הרוקיז נגד שחקני השנה השנייה כחלק מסוף-שבוע האולסטאר, וב-15 באפריל 2006 שבר את שיא הקריירה שלו בריבאונדים והעמיד אותו על 26 נגד פילדלפיה 76'. סך הכל קבע בעונה זו ממוצעים של 15.8 נקודות ו-12.5 ריבאונדים למשחק ודורג שני ב-NBA בממוצע ריבאונדים, בסך הריבאונדים בהתקפה ובמשחקי "דאבל דאבל". למרות השיפור ביכולתו של הווארד, אורלנדו סיימה את העונה במאזן ניצחונות של 36–46 וכשלה שוב בניסיונה להעפיל לפלייאוף.
קריירה ב-NBA > לוס אנג'לס לייקרס

באוגוסט 2012 הווארד עבר בטרייד בין ארבע קבוצות ללוס אנג'לס לייקרס, אך בשל ניתוח שעבר עקב פציעה, החל לקחת חלק באימוני הקבוצה רק מספר שבועות לפני פתיחת העונה הסדירה. על אף שסבל מפציעות חוזרות במהלך העונה, נבחר הווארד להשתתף במשחק האולסטאר בפעם השביעית בקריירה. רשם שיא עונתי כשקלע 39 נקודות עליהן הוסיף 16 ריבאונדים במשחק מול קבוצתו לשעבר, אורלנדו מג'יק, ואף השווה במשחק את שיא הליגה, אותו קבע בעצמו, כשהלך לקו העונשין 39 פעמים במהלך המשחק. הווארד סיים את העונה כקוטף הריבאונדים המצטיין בליגה עם 12.4 למשחק, ובמקום השני באחוזי קליעה מהשדה, אולם עם ממוצע של 17.1 נקודות למשחק, הנמוך ביותר מאז עונתו השנייה בליגה, ועם ממוצע של פחות מ-50% מקו העונשין עונה שנייה ברציפות. במשחקי הפלייאוף פגשה הלייקרס את סן אנטוניו ספרס, והודחה בלא ניצחון, בארבעה משחקים.
קריירה ב-NBA > יוסטון רוקטס

ביולי 2013 חתם הווארד על חוזה ל-4 עונות ביוסטון רוקטס. בעונת 2014/2015 העפיל עם הרוקטס לגמר האזור המערבי, בו הפסידה יוסטון לגולדן סטייט ווריורס בתוצאה 1–4. בסיום עונת 2015/2016 מימש את אופציית היציאה מהחוזה עם הרוקטס, והפך לשחקן חופשי.
קריירה ב-NBA > אטלנטה הוקס

ביולי 2016 חתם הווארד בקבוצת אטלנטה הוקס, מהעיר בה נולד וגדל.
קריירה ב-NBA > שארלוט הורנטס

ביוני 2017 עבר בטרייד לשארלוט הורנטס לאחר ששיחק באטלנטה הוקס שנה אחת בלבד.
קריירה ב-NBA > וושינגטון וויזארדס

ב-12 ביולי 2018 חתם הווארד בוושינגטון ויזארדס, לקראת עונתו ה-15 בליגת ה-NBA. ב-6 ביולי 2019, לאחר 9 משחקים בלבד בוושינגטון, הועבר בטרייד לממפיס גריזליס בתמורה לסי. ג'יי. מיילס. ב-24 באוגוסט 2019 שוחרר מהגריזליס, בטרם שיחק במדיה.
קריירה ב-NBA > החזרה ללייקרס

יומיים לאחר שחרורו מממפיס חתם הווארד על חוזה לעונה אחת בלוס אנג'לס לייקרס, בה שיחק בעבר בעונת 2012/2013. באותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; הווארד שותף ב-18 מתוך 21 משחקי קבוצתו בפלייאוף, ותרם 5.8 נקודות ו-4.6 ריבאונדים בממוצע למשחק.
קריירה ב-NBA > פילדלפיה 76'

לקראת עונת 2020/2021 חתם על חוזה בקבוצת פילדלפיה 76'.
קריירה ב-NBA > החזרה השנייה ללייקרס

ב-3 באוגוסט 2021 חתם הווארד בלייקרס וחזר אל הקבוצה לקדנציה שלישית.
בשנת 2024 לוהק לעונה ה-33 של "רוקדים עם כוכבים" בארצות הברית.
נבחרת לאומית

ב-5 במרץ 2006 זומן הווארד לראשונה לסגל נבחרת ארצות הברית הבוגרת. כבר במשחקיו הראשונים בנבחרת הציג יכולת טובה והוביל את ארצות הברית לניצחונות בכל משחקי ההכנה לאליפות העולם 2006. באליפות עצמה לא בלט והעמיד ממוצעים של 7.3 נקודות ו-4.6 ריבאונדים בכ-13.4 דקות למשחק בלבד. עם זאת, זכה עם ארצות הברית במדליית הארד לאחר ניצחון 81–96 על ארגנטינה. שנה לאחר מכן היה שחקן משמעותי הרבה יותר ברוטציית הנבחרת באליפות אמריקה 2007. הוא פתח בשמונה מתוך תשעת המשחקים בהם שותף בטורניר וקבע ממוצעים של 8.9 נקודות ו-5.3 ריבאונדים למשחק, כאשר במשחק הגמר נגד ארגנטינה הוא קולע 20 נקודות ומוביל את ארצות הברית לזכייה במדליית הזהב ולהעפלה לאולימפיאדת בייג'ינג 2008.
ב-23 ביוני 2008 נמנה הווארד בין 12 השחקנים שזומנו לסגל ארצות הברית לקראת אולימפיאדת בייג'ינג. בטורניר זה תופקד הווארד כסנטר המוביל של הנבחרת ופתח בחמישייה בכל המשחקים בהם שותף. הוא קלע 10.9 נקודות והוריד 5.8 ריבאונדים בממוצע למשחק והוביל את הנבחרת לזכייה במדליית הזהב, לאחר ניצחון בגמר על ספרד.
פרופיל כשחקן

הווארד, אשר החל משנת 2007 נחשב לשחקן המוביל של אורלנדו מג'יק, הוביל את הליגה בעונות 2007/2008 ו-2008/2009 בריבאונדים. עליונותו בלקיחת ריבאונדים היא רק חלק מיתרונותיו הפיזיים הרבים בהגנה ובהתקפה שנגרמים ברובם כתוצאה ממסתו הרבה ומהיקף גופו המוערך בכ-40 אינץ' המקנים לו יתרון פיזי כמעט על כל שחקן יריב. בתחרות ההטבעות של סוף שבוע האולסטאר 2007 הציג הווארד גם יכולת קפיצה מדהימה, כאשר זינק מעל חברו לקבוצה, ג'מיר נלסון והדביק מדבקה על לוח הטבעת בגובה 3.81 מטרים. על המדבקה נראה פרצופו המחייך של הווארד יחד עם הכיתוב: "כל הדברים דרך השליח פאולוס: האיגרת אל הפיליפים". נכון לדצמבר 2017 הווארד מדורג במקום ה-13 ברשימת הריבאונדרים המובילים בתולדות ה-NBA עם ממוצע של 12.7 ריבאונדים למשחק בקריירה.
יכולותיו של הווארד וגופו החזק משכו את תשומת לבם של מספר כוכבי NBA. טים דאנקן, אשר נחשב לאחד השחקנים הגדולים בתולדות הליגה אמר בשנת 2007: "הווארד כל כך מפותח, הוא מבטיח מאוד ואני שמח שאני אהיה מחוץ לליגה כשהוא יגיע לשיאו." גם קווין גארנט שיבח את הווארד כשאמר: "מעולם לא הייתי לצד שחקן עם כישרון פיזי כמו שלו. אף פעם לא הייתה לי את המתנה הזו, גם גוף חזק וגם נוכחות פיזית על המגרש." לאחר משחק הפלייאוף נגד פילדלפיה 76' בשנת 2009, אמר עליו שחקנה של פילדלפיה, אנדרה איגודלה: "זה נראה כאילו הווארד יכול לשמור על שני שחקנים באותו הזמן. הוא יכול לשמור גם על השחקן שלו וגם על השחקן שחודר פנימה אחרי הפיק אנד רול, שזה דבר שכמעט בלתי אפשרי לעשות. אם הוא יהיה מעט יותר אתלטי או יקפוץ יותר גבוה, יצטרכו לשנות את חוקי המשחק". בדצמבר 2007 דירג כתב ESPN דייוויד ת'ורפ את הווארד כסנטר הדומיננטי ביותר ה-NBA.
בעוד שפרשנים רבים דירגו את הווארד כאחד השחקנים עם סיכויי ההצלחה הגבוהים ביותר ב-NBA מאז 2006, להווארד מספר חולשות במשחקו. התקפית, יכולת הקליעה שלו מטווחים גדולים מוגבלת ביותר, הוא גם נוטה לטעויות רבות והוביל את הליגה באיבודי כדור בעונת 2006/2007 ובעונת 2009/2010. כמו סנטרים רבים, גם להווארד אחוזי קליעה נמוכים מקו העונשין. כתוצאה מכך הוא נאלץ להיתקל פעמים רבות במהלך "האק-א-שאק" בעונת 2007/2008 הוביל את הליגה בזריקות מקו העונשין עם 897 זריקות במהלך העונה הסדירה, אך קלע רק 59 אחוזים מהזריקות. עוד בעונה זו, מבלי להחשיב הטבעות, אחוזי הקליעה של הווארד מהשדה עמדו על 31.6% בלבד.
חיים אישיים

ב-2007 נולד לו בן מחברתו לשעבר, רויס ריד.
ב-2014, במהלך מבצע צוק איתן, הווארד צייץ נגד ישראל ברשתות החברתיות כשרשם "FreePalestine#" (שחררו את פלסטין). אך הוא מחק את הציוץ זמן קצר לאחר מכן.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | אורלנדו | 82 | 82 | 32.6 | 0.520 | 0.000 | 0.671 | 10.0 | 0.9 | 0.9 | 1.7 | 12.0 |
| 2005/2006 | אורלנדו | 82 | 81 | 36.8 | 0.531 | 0.000 | 0.595 | 12.5 | 1.5 | 0.8 | 1.4 | 15.8 |
| 2006/2007 | אורלנדו | 82 | 82 | 36.9 | 0.603 | 0.500 | 0.586 | 12.3 | 1.9 | 0.8 | 1.9 | 17.6 |
| 2007/2008 | אורלנדו | 82 | 82 | 37.7 | 0.599 | 0.000 | 0.590 | 14.2 | 1.3 | 0.9 | 2.2 | 20.7 |
| 2008/2009 | אורלנדו | 79 | 79 | 35.7 | 0.572 | 0.000 | 0.594 | 13.8 | 1.4 | 1.0 | 2.9 | 20.6 |
| 2009/2010 | אורלנדו | 82 | 82 | 34.7 | 0.612 | 0.000 | 0.592 | 13.2 | 1.8 | 0.9 | 2.8 | 18.3 |
| 2010/2011 | אורלנדו | 78 | 78 | 37.5 | 0.593 | 0.000 | 0.596 | 14.1 | 1.4 | 1.4 | 2.4 | 22.9 |
| 2011/2012 | אורלנדו | 54 | 54 | 38.3 | 0.573 | 0.000 | 0.491 | 14.5 | 1.9 | 1.5 | 2.2 | 20.6 |
| 2012/2013 | ל.א. לייקרס | 76 | 76 | 35.8 | 0.578 | 0.167 | 0.492 | 12.4 | 1.4 | 1.1 | 2.4 | 17.1 |
| 2013/2014 | יוסטון | 71 | 71 | 33.7 | 0.591 | 0.286 | 0.547 | 12.2 | 1.8 | 0.8 | 1.8 | 18.3 |
| 2014/2015 | יוסטון | 41 | 41 | 29.8 | 0.593 | 0.500 | 0.528 | 10.5 | 1.2 | 0.7 | 1.3 | 15.8 |
| 2015/2016 | יוסטון | 71 | 71 | 32.1 | 0.620 | 0.000 | 0.489 | 11.8 | 1.4 | 1.0 | 1.6 | 13.7 |
| 2016/2017 | אטלנטה | 74 | 74 | 29.7 | 0.633 | 0.000 | 0.533 | 12.7 | 1.4 | 0.9 | 1.2 | 13.5 |
| 2017/2018 | שארלוט | 81 | 81 | 30.4 | 0.555 | 0.143 | 0.574 | 12.5 | 1.3 | 0.6 | 1.6 | 16.6 |
| 2018/2019 | וושינגטון | 9 | 9 | 25.6 | 0.623 | 0.000 | 0.604 | 9.2 | 0.4 | 0.8 | 0.4 | 12.8 |
| 2019/2020 | ל.א. לייקרס | 69 | 2 | 18.9 | 0.729 | 0.600 | 0.514 | 7.3 | 0.7 | 0.4 | 1.1 | 7.5 |
| קריירה | קריירה | 1,113 | 1,045 | 33.5 | 0.586 | 0.132 | 0.565 | 12.3 | 1.4 | 0.9 | 1.9 | 16.7 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | אורלנדו | 4 | 4 | 41.8 | 0.548 | 0.000 | 0.455 | 14.8 | 1.8 | 0.5 | 1.0 | 15.2 |
| 2007/2008 | אורלנדו | 10 | 10 | 42.1 | 0.581 | 0.000 | 0.542 | 15.8 | 0.9 | 0.8 | 3.4 | 18.9 |
| 2008/2009 | אורלנדו | 23 | 23 | 39.3 | 0.601 | 0.000 | 0.636 | 15.3 | 1.9 | 0.9 | 2.6 | 20.3 |
| 2009/2010 | אורלנדו | 14 | 14 | 35.5 | 0.614 | 0.000 | 0.519 | 11.1 | 1.4 | 0.8 | 3.5 | 18.1 |
| 2010/2011 | אורלנדו | 6 | 6 | 43.0 | 0.630 | 0.000 | 0.682 | 15.5 | 0.5 | 0.7 | 1.8 | 27.0 |
| 2012/2013 | לייקרס | 4 | 4 | 31.5 | 0.619 | 0.000 | 0.444 | 10.8 | 1.0 | 0.5 | 2.0 | 17.0 |
| 2013/2014 | יוסטון | 6 | 6 | 38.5 | 0.547 | 0.000 | 0.625 | 13.7 | 1.8 | 0.7 | 2.8 | 26.0 |
| 2014/2015 | יוסטון | 17 | 17 | 33.8 | 0.577 | 0.000 | 0.412 | 14.0 | 1.2 | 1.4 | 2.3 | 16.4 |
| 2015/2016 | יוסטון | 5 | 5 | 36.0 | 0.542 | 0.000 | 0.368 | 14.0 | 1.6 | 0.8 | 1.4 | 13.2 |
| 2016/2017 | אטלנטה | 6 | 6 | 26.2 | 0.500 | 0.000 | 0.632 | 10.7 | 1.3 | 1.0 | 0.8 | 8.0 |
| 2019/2020 | ל.א. לייקרס | 18 | 7 | 15.7 | 0.684 | 0.500 | 0.556 | 4.6 | 0.5 | 0.4 | 0.4 | 5.8 |
| קריירה | קריירה | 113 | 102 | 33.6 | 0.591 | 0.167 | 0.545 | 12.4 | 1.2 | 0.8 | 2.1 | 16.4 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
תארים והישגים

במהלך הקריירה שלו זכה הווארד בתארים קבוצתיים ואישיים רבים ושבר מספר שיאי NBA:
נבחרת ארצות הברית
מדליית זהב אולימפית: 2008
מדליית ארד באליפות העולם: 2006
מדליית זהב באליפות אמריקה: 2007
אורלנדו מג'יק
אליפות האזור המזרחי: 2009
סגנות: 2010
אליפות הבית הדרום מזרחי: 2008, 2009, 2010
שחקן ההגנה של העונה: 2008/2009, 2009/2010, 2010/2011
מלך הריבאונדים: 2008, 2009, 2010
מלך החסימות: 2009, 2010
מוביל ה-NBA באחוזי קליעה מהשדה: 2010
7 בחירות למשחק האולסטאר: 2007 - 2013
אלוף תחרות ההטבעות: 2008
סגנות: 2009
חמישיית העונה:
חמישיית העונה הראשונה: 2007/2008, 2008/2009, 2009/2010, 2010/2011
חמישיית העונה השלישית: 2006/2007, 2012/2013
חמישיית ההגנה של העונה:
חמישיית ההגנה הראשונה: 2008/2009, 2009/2010, 2010/2011
חמישיית ההגנה השנייה: 2007/2008
חמישיית הרוקיז של העונה: 2004/2005
מוביל ה-NBA:
זריקות מקו העונשין: 2008, 2009
סך הכל ריבאונדים: 2006, 2007, 2008, 2009, 2010
סך הכל ריבאונדים בהגנה: 2008, 2009, 2010
סך הכל ריבאונדים בהתקפה: 2009
סך הכל חסימות: 2009, 2010
השחקן הצעיר בתולדות ה-NBA:
מוריד 20 ריבאונדים במשחק (18 שנים, 359 ימים)
קובע דאבל דאבל (19 שנים, 133 ימים)
מוריד 1,000 ריבאונדים (19 שנים, 356 ימים)
מוריד 2,000 ריבאונדים (20 שנים, 347 ימים)
מוריד 3,000 ריבאונדים (21 שנים, 343 ימים)
מוריד 4,000 ריבאונדים (22 שנים, 129 ימים)
מוריד 5,000 ריבאונדים (23 שנים, 112 ימים)
מוריד 6,000 ריבאונדים (24 שנים, 96 ימים)
שיא החסימות למשחק בסדרת גמר ה-NBA: ‏9 נגד לוס אנג'לס לייקרס ב-11 ביוני 2009‏
הערות שוליים

1 2 3 4  פרופיל באתר הרשמי של נבחרת ארצות הברית בכדורסל
↑  ריאיון עם הווארד באתר דראפט ה-NBA
1 2 3 4 5 6  ביוגרפיה באתר JockBio
↑  ביוגרפיה באתר nba.com
1 2 3 4  כתבה באתר nba.com
↑  חלוקת התארים ב-NBA לעונת 2004/2005 באתר nba.com
↑  כתבה באתר הרשמי של אורלנדו מג'יק
1 2  סטטיסטיקות באתר nba.com
↑  מאזן קבוצות ה-NBA בעונת 2005/2006 באתר nba.com
↑  טבלת תוצאות של משחק האולסטאר 2007 באתר nba.com
↑  כתבה באתר tsn.ca
↑  כתבה באתר nba.com
↑  סיכום תחרות ההטבעות 2008 באתר nba.com
↑  אורלנדו מג'יק נגד אוקלהומה סיטי ת'אנדר, 12 בנובמבר 2008, טבלת תוצאות באתר Basketball-Reference.com
↑  כתבה באתר nba.com
1 2  סיכום משחק 4 בסדרת גמר ה-NBA ‏2009 באתר nba.com
↑  כתבה באתר ה-ESPN
↑  דווייט הווארד שחקן ההגנה של העונה באתר nba.com
↑  Lakers' Dwight Howard still not all the way back באתר הלוס אנג'לס טיימס
↑  הווארד נקם באורלנדו, מיאמי עם ניצחון 19 רצוף, באתר וואלה, 13 במרץ 2013
↑  ממפיס מצרפת את הווארד, באתר הקבוצה, 6 ביולי 2019
↑  הווארד חותם על חוזה בלייקרס, באתר הקבוצה, 26 באוגוסט 2019
↑  הווארד חותם על חוזה בפילדלפיה, באתר הקבוצה, 21 בנובמבר 2020
↑  דף השחקן של הווארד באתר הרשמי של אליפות העולם בכדורסל 2006
1 2  סטטיסטיקה עונתית באתר הרשמי של נבחרת ארצות הברית בכדורסל
↑  סיכום משחק הגמר של אליפות אמריקה 2007 באתר nba.com
↑  כתבה באתר nba.com
↑  כתבה באתר ה-ESPN
1 2  סיכום תחרות ההטבעות 2007 באתר ה-ESPN
↑  מובילי כל הזמנים של ה-NBA בממוצע ריבאונדים למשחק באתר nba.com
1 2  כתבה באתר הרשמי של אורלנדו מג'יק
↑  כתבה באתר ה-ESPN
↑  כתבה באתר thestar.com
| נבחרת ארצות הברית – אליפות העולם בכדורסל 2006 (מדליית ארד) |
| --- | --- | --- |
|  1  •  2  •  3  •  4 ג'ונסון •  5 היינריך •  6 ג'יימס •  7 ג'יימיסון •  8 באטייה •  9 וייד •  10 פול •   11 בוש •  12 הווארד • 13 מילר •  14 ברנד • 15 אנתוני • מאמן: ששבסקי |  1  •  2  •  3  •  4 ג'ונסון •  5 היינריך •  6 ג'יימס •  7 ג'יימיסון •  8 באטייה •  9 וייד •  10 פול •   11 בוש •  12 הווארד • 13 מילר •  14 ברנד • 15 אנתוני • מאמן: ששבסקי | ארצות הברית |
| נבחרת ארצות הברית – האלופה האולימפית - בייג'ינג (2008) |
| --- | --- | --- |
|  1  •  2  •  3  •  4 קרלוס בוזר •  5 ג'ייסון קיד •  6 לברון ג'יימס •  7 דרן ויליאמס •  8 מייקל רד •  9 דוויין וייד •  10 קובי בראיינט •   11 דווייט הווארד •  12 כריס בוש • 13 כריס פול •  14 טיישון פרינס • 15 כרמלו אנתוני • מאמן: מייק ששבסקי |  1  •  2  •  3  •  4 קרלוס בוזר •  5 ג'ייסון קיד •  6 לברון ג'יימס •  7 דרן ויליאמס •  8 מייקל רד •  9 דוויין וייד •  10 קובי בראיינט •   11 דווייט הווארד •  12 כריס בוש • 13 כריס פול •  14 טיישון פרינס • 15 כרמלו אנתוני • מאמן: מייק ששבסקי | ארצות הברית |
| --- | --- |
בקרת זהויות :  LCCN: n2009039752  MusicBrainz: 6a22fad4-dc38-42d2-8f45-5fd0c5c862b1  SNAC: w6gz8dg3  VIAF: 90455154   WorldCat (עם VIAF): 90455154 
בין השנים 2008–2010, הוביל הווארד את אורלנדו לשלוש אליפויות בית ולאליפות אזורית אחת ונבחר פעמיים לשחקן ההגנה של העונה
הווארד במדי נבחרת ארצות הברית במשחק נגד סין באולימפיאדת בייג'ינג 2008
המכון לביטחון לאומי של בלארוס

| --- | --- |

 מוסד להשכלה גבוהה
 תקופת הפעילות:  27 בדצמבר 1946 – הווה (77 שנים) 
 בעלי תפקידים
 סגל:  65 מרצה (נכון ל־2022) 
 תלמידים
 :  1,000 (נכון ל־2006) 
 מיקום
 מדינה:  בלארוס בלארוס
 קואורדינטות:  53°54′28″N 27°34′56″E﻿ / ﻿53.9077°N 27.58226°E﻿ / 53.9077; 27.58226
 he
 
המכון לביטחון לאומי של הרפובליקה של בלארוס (בבלארוסית: Інстытут нацыянальнай бяспекі Рэспублікі Беларусь) הוא מוסד להשכלה גבוהה במינסק. מעניק הכשרה למומחים ברמה הראשונה והשנייה של ההשכלה הגבוהה בתחום הביטחון הלאומי מבין אנשי שירות המשרתים במסגרת חוזה במנגנוני הביטחון של בלארוס.
היסטוריה

נוסד ב-27 בדצמבר 1946 בלבוב בהוראת השר לביטחון המדינה של ברית המועצות כבית ספר מיוחד להכשרת צוות מבצעי עבור סוכנויות ביטחון המדינה.
בדצמבר 1954, על פי החלטת הממשלה, הועבר בית הספר למוהילב, שם החל בשנת 1956 להכשיר פעילים באופן בלעדי על בסיס השכלה גבוהה. בשנים 1957–1960 בית הספר מעניק הכשרה בשפות זרות, וכן הכשרת צוותי גופי הביטחון.
במשך זמן רב בית הספר היה אחד משני מוסדות חינוך, יחד עם בית הספר הגבוה של הק.ג.ב של ברית המועצות על שם דזרז'ינסקי, שהכשיר כוח אדם עבור גופי ביטחון המדינה.
באוגוסט 1961 בית הספר הועבר למינסק.
בינואר 1992 הועבר לתחום שיפוטה של הוועדה לביטחון המדינה של בלארוס. באפריל 1994, הפך למכון לביטחון לאומי של הרפובליקה של בלארוס.
המאונן הגדול

| --- | --- |

 מידע כללי
 צייר:  סלבדור דאלי
 תאריך יצירה:  1929
 טכניקה וחומרים:  שמן על בד
 ממדים בס"מ
 רוחב:  150 ס״מ 
 גובה:  110 ס״מ 
 נתונים על היצירה
 זרם אמנותי:  סוריאליזם 
 מספר יצירה:  AS11140 (מוזיאון ריינה סופיה) 
 מיקום:  מוזיאון ריינה סופיה מדריד שבספרד ספרד
 
המאונן הגדול (בספרדית El gran masturbador) הוא ציור שמן מאת סלבדור דאלי משנת 1929. היצירה, מהסגנון הסוריאליסטי, מוצגת כיום במוזיאון ריינה סופיה שבמדריד, המוזיאון הלאומי של ספרד לאמנות מהמאה ה-20.
במרכז התמונה נראה פרצוף מעוות של אדם בפרופיל המסתכל מטה, בהתבסס על צורת חוף ים באזור קטלוניה – תמה אהובה על דאלי, שנעשה בה שימוש גם ביצירתו "התמדתו של הזיכרון" משנת 1931. דמות האישה העירומה העולה מאחורי הפרצוף היא של גאלה. לדאלי היה רומן עם גאלה (אשת חברו הטוב אלואר מזרם הסופרים הסוריאליסטים), והתיאור מציג את רגשות האשמה שלו. פיה קרוב לאיבר מינו שאינו נמצא במצב של זקפה, היות שדאלי מפחד כי כנקמה על הבגידה בחברו, איבר מינו ייטרף. לגבר חתכים טריים ומדממים על ברכיו. מתחת לפרצוף הראשי נראה ארבה במהופך, כרמז למנטיס - נקבת גמל השלמה הטורפת את הזכר בזמן ההזדווגות.
המכון לחקר הכלכלה שליד הסוכנות היהודית

המכון לחקר הכלכלה שליד הסוכנות היהודית היה גוף מחקר כלכלי של הסוכנות היהודית שמטרתו לספק יסוד מחקרי לקידום המשקי של היישוב היהודי בארץ ישראל בימי המנדט.
המכון הוקם על פי החלטת הקונגרס הציוני העולמי הי"ט בשנת 1935. תקציבו המשותף עם זה של המחלקה למסחר ותעשייה של הסוכנות עמד בשנת 1936 על כ-3000 לא"י מכספי קרן היסוד. בשנים 1938-1939 הגיע התקציב לכ-5000 לא"י. בשנת 1942 עמד התקציב על 4000 לא"י.
בראש המכון עמד ארתור רופין ולצדו עמדו ארבעה חוקרים קבועים: דוד הורביץ, פרץ נפתלי, ד"ר אלפרד בונה וד"ר אופנהיימר. לאחר מותו של רופין עמד הורביץ בראש המכון. בשנת 1948 עמד בראש המכון ד"ר אלפרד בונה.
לצד המכון הוקם "הארכיון הכלכלי למזרח הקרוב" בניהולו של ד"ר בונה.
המכון פעל לעידוד צריכת תוצרת ארץ ישראלית, בין השאר על ידי קיום ועדת תזונה שעסקה בהסברה למען צריכת ירקות ומוצרי חלב. כן פעלה הוועדה לעודד הכנת שימורים ביתית מפירות ארץ ישראל. בראש הוועדה עמד פרופ' ישראל יעקב קליגלר. במהלך מלחמת העולם השנייה עסקה הוועדה במחקר על כמות המזון המינימלית הנדרשת לצורכי קיום.
בשנת 1937 החל המכון לפרסם ירחון, שיצא בעברית ובאנגלית. משרדי המכון היו ברחביה בבית המוסדות הלאומיים.
המכון סיפק מידע על עליית מדד יוקר המחיה ושימש כבורר לעניין תוספת יוקר בין מעבידים לעובדים.
בשנת 1951 הועבר המכון לידי האוניברסיטה העברית.